Downloaded from YTS.MX
Official YIFY movies site: YTS.MX
NETFLIXOV DOKUMENTARNI FILM
Ovdje nema nikakve zabave.
Umjesto da se drogiram, idem u šumu.
Iako ljudi misle da sam lud…
Vjerojatno izgledam ludo dok ondje kopam.
Ali volim tražiti kamenje i fosile. Meni je to fora, pa me nije briga.
Imam kul fosile, osim jednog koji je ipak bio pseća kakica.
Tražim nekoliko različitih vrsta kristala.
S iscjeliteljskim moćima, za čakre.
To mi pomaže razbistriti misli.
Uhitili su me zbog ubojstva.
Čovjek je bio u mojem domu.
Učinila sam ono što sam morala učiniti.
U to ne sumnjam.
Da nisam, brat i ja bismo sad bili mrtvi.
Spremna sam za saslušanje o obrani „Ne uzmiči”.
Ako mi dopuste da ispričam svoju priču, vjerujem da ću pobijediti.
Izvještavala sam o slučajevima „Ne uzmiči”,
ali se gotovo uvijek radilo o muškarcu.
„Ne uzmiči” zakon je o samoobrani u Alabami.
NOVINARKA
Policija zna otići na mjesto zločina i otkriti da je netko ubijen,
a počinitelj kaže da je ubojstvo opravdano.
Često se takve optužbe odbacuju.
Brittany je optužena za ubojstvo čovjeka
kojeg je optužila za silovanje.
Ako bude osuđena, može dobiti i doživotni zatvor.
Najviše me zainteresiralo pitanje:
„Mogu li se žene koristiti sustavom da se obrane
baš poput muškaraca?”
KOJE SU GRANICE SAMOOBRANE ZLOSTAVLJANIH ŽENA?
Zabavi se
Imam dvoje djece.
-Moj divni brat. -Brittany i Chrisa.
Reci bok!
Razvela sam im se od oca kad su imali četiri i osam godina.
Bila sam samohrana majka.
U okrugu Jackson to je teško biti
jer ne nudi mnogo financijske pomoći
za samohrane majke.
Radila sam od 12 do 16 sati na dan,
katkad i više kad sam mogla.
Ali završili smo u slamu.
Brittany je bila vrlo bistra.
To je dijete moglo proći bilo koji ispit,
a da ni ne otvori knjigu.
Zaista je bila uzorna učenica.
Brittany se udala. Mislim da je imala 19 godina.
Onda ju je muž napustio, vratio se majci.
Pomirili su se, rastali, opet se pomirili…
Prestala sam pratiti. Rekla sam:
„Samo mi reci koliko tanjura treba postaviti.”
Ima četvero djece.
I ona je imala problema jer je samohrana majka.
Pokušavala je raditi i brinuti se za djecu.
Ali onda ju je jako pogodila depresija.
Brittany je rodila malog Willa,
a mali je Will imao Potterov sindrom.
To je genetski poremećaj.
Živio je samo 45 minuta.
TRINAESTOG OŽUJKA 2012.
Kad je izgubila dijete koje je rodila, Brittany je skrenula s puta
i našla mir u ovisnosti.
Jao, kiši.
U okrugu Jackson droga je postala velik problem.
Nije bilo tako kad sam ja odrastala.
Kad sam primijetila da mi kći izgleda kao čačkalica,
da se druži s drukčijim ljudima…
-Izvolite. -Želite li vi nešto?
Ništa?
Dva McGriddlesa s kobasicom, jajetom i sirom.
-Hvala. -Ugodan dan.
I vama.
Nego, bilo je pakleno.
Iskreno ću vam reći.
Počela sam uzimati metamfetamin.
I nakon samo nekoliko mjeseci izgubila sam djecu.
Moj je svijet nestao.
Kad je izgubila skrbništvo, dotaknula je dno.
Podržavali smo je koliko smo mogli.
OVUDA ZA TESTIRANJE
I mučila se. Nekoliko je puta pokleknula.
LINIJA ZA ANONIMNE NARKOMANE
Ali uspjela se iz toga izvući.
Skinula se s droge i nije joj se vratila.
Radila je u domu i dobro joj je išlo.
I 10. siječnja 2018. godine
Brittany je imala kućnu procjenu.
Sve je osigurala za djecu.
I prošla je. Gospođa joj je rekla da se ponosi njome.
Brittany je bila jako uzbuđena.
Toliko smo dugo čekali da nam vrate djecu.
Dobro si se provela? Koja ti je bila najdraža životinja?
Ljama!
Ljama? Je li pokušala pljunuti na tebe?
Brittany je htjela kupiti štene.
Htjela je psića za djecu.
Todd Smith bio je uzgajivač pit bulova.
Todda je znala iz srednje škole.
Brittany je dogovorila kupnju pit bula i kupila ga.
Samo nekoliko dana poslije dogodila se pucnjava.
PETNAESTOG SIJEČNJA 2018.
Todd me nazvao
da dođem po njega u park
jer onamo su ga odvezli
i nisu se htjeli vratiti po njega.
Rekla sam mu: „Dobro, doći ćemo po tebe.
Možeš spavati na mojem kauču jednu noć, ali ujutro moraš ići.
Nećeš se kod mene skrivati. To nije narkomanska kuća.
Uskoro će mi doći djeca.”
Razgovarali smo neko vrijeme.
SLIKA MJESTA ZLOČINA
Nisam se htjela hvalisati,
ali rekla sam da imam posao i da će mi vratiti djecu.
Da mi se sreća nasmiješila.
A onda…
Ne znam što se dogodilo. Nešto je puklo u tom čovjeku.
Skočio je i počeo vikati na mene.
I udario me glavom.
Odjurila sam niz hodnik do svoje sobe i zalupila vratima.
Provalio je kroz vrata i svladao me na krevetu
i počeo me gušiti.
Onda mi se zamračilo i pomislila sam:
„Ovo je umiranje. Bože, molim te, ne daj da umrem.”
SLIKA MJESTA ZLOČINA
Probudila sam se i osjetila da sam se upiškila.
Hlače su mi bile skinute,
a on me silovao.
I dalje me gušio.
Rekao je: „Ako ikome kažeš i riječ, ubit ću te.”
Rekao je: „Ako budeš krivo disala, ubit ću te.”
Brittany je nazvala oko 12.40 h.
Rekla je:
„Mama, možeš li mi donijeti kutiju cigareta?”
Rekla sam:
„Dušo, nemam novca do srijede ili četvrtka.”
Rekla je da ona ima novca.
Rekla je: „Samo dođi i odvezi me u trgovinu.”
Jer imali smo samo jedan auto.
Bila sam jako umorna.
Radila sam taj dan.
Bilo je strašno hladno i sniježilo je. Kosa mi je bila mokra.
Rekla sam Chrisu da odveze sestru u trgovinu po cigarete.
BRITTANYN BRAT
Bio sam malo razdražen jer sam bio umoran.
Ali ustao sam i otišao do Brittanyne kuće.
Mislio sam da ćemo samo ona i ja ići u trgovinu.
No onda je Todd izašao iza Brittany, a ona je sjela na prednje sjedalo.
Brittany nije puno govorila, ali nisam obraćao pozornost.
Odvezao sam nas do MAPCO-a.
Dok je ona bila u trgovini, ja sam razgovarao s Toddom u autu.
Posluživala sam kupca kad je Brittany ušla.
PRODAVAČICA U TRGOVINI
Bila je izvan sebe. Izgledala je kao da se potukla.
Pitala sam: „Što se tebi dogodilo?”
Čim sam to rekla, utišala me i rekla da ne privlačim pozornost.
Onda mi je počela govoriti što je bilo.
Rekla je da je taokinja
i da ju je Todd Smith silovao i pretukao.
Rekla sam joj da ostane i uđe u sobu.
Rekla je: „Ne mogu, brat mi je u autu.
Ako se ne vratim, ozlijedit će mog brata.”
Nakon minutu izašla je,
a ja sam ih krenuo voziti kući.
Todd je prvi izašao iz auta i počeo hodati stepenicama prema kući.
Prije negoli je izašla, Brittany mi je rekla
da se moram vratiti u MAPCO i razgovarati s prodavačicom.
Nije znao. Nije imao pojma.
Počela sam priču i rekao je: „Molim?”
Opet sam krenuo do kuće.
Uvijek sam imao pištolj kraj sebe.
SLIKA MJESTA ZLOČINA
Ušao sam kroz stražnja vrata.
Todd je uzimao piće u kuhinji.
Rekao sam mu da mora uzeti stvari i otići.
Samo je stajao ondje i nije se micao.
Samo sam htio da ode.
Stavio sam pištolj na pult i pokušao ga fizički izbaciti
i onda smo se počeli tući.
SLIKA MJESTA ZLOČINA
Pojurila sam u kuhinju, gdje su se tukli.
Todd je imao brata u kravati i gušio ga.
Uzela sam pištolj i rekla: „Todd, dosta.
Ne želim nikog upucati. Molim te, pusti mi brata.”
Ali nije htio, pa sam pucala.
RUPA OD METKA
I ništa se nije dogodilo.
Pa sam opet pucala.
RUPA OD METKA
Nakon trećeg su pucnja brat i on pali.
Hitna služba okruga Jackson.
'Večer. Trebam hitnu. Netko je ustrijeljen.
Gdje je osoba koja je pucala?
Ovdje je sa mnom. Moj je brat. Neće u zatvor.
Samo me pokušavao zaštititi.
Što da radim? Molim vas, pomozite mi.
Dobro, pumpajte mu prsa žestoko i brzo 30 puta.
Jedan, dva, tri, četiri…
Molim vas, šaljite hitnu!
Na putu su. Doći će začas.
Dobro. Idem na cestu.
-Ovdje! -Gdje? Tko je pucao?
-Tko je pucao? -Moj brat.
Gdje je? Izađi iz kuće!
-Pusti da te pretraže. -Idemo!
-Upucao ga je jer me ugušio. -Hajde.
-Izađi. -Silovao me.
Čekajte malo. Ima li koga u kući?
-Nema. -Ostanite ovdje.
Našao sam ga dolje.
-Nema puls. -Nema puls. Dobro.
Odgojen sam da ispravno postupam
iako ostatak svijeta to možda ne vidi tako.
U okrugu Jackson žene se ne poštuju.
Pomislio sam: „Ako ne preuzmem krivnju, nikad joj neće vratiti djecu.”
Sljedećeg sam se jutra probudila. Srce mi se steglo.
Rekla sam mami da se moram predati.
Isprva ste rekli da ga je ustrijelio vaš brat.
Da.
A sad kažete da ste ga zapravo vi ustrijelili.
Trebala sam odmah reći istinu.
Brittany je optužena za ubojstvo i 10 mjeseci bila je u pritvoru.
Ramona je založila majčinu burmu i svoj auto
da pokrije jamčevinu od 6000 dolara
da bi Brittany mogla biti kod kuće do suđenja.
Nisu je trebali odvesti u zatvor.
Ništa od toga nije pošteno.
Naučila sam je da se bori, da uzvrati svime što ima, i učinila je to.
I ponosnim se njome.
Lijepi su. Uskovitlaj ih.
Pogledaj onaj veliki.
Pokušala sam svuda, ali nitko mi neće dati posao.
Sretna sam samo
kad se družim sa svojom djecom.
A ni to ne smijem?
Želiš li?
Želim raditi ono što smijem sa susjedinom djecom.
Smiješno. Pogledaj.
Ne mogu to raditi s vlastitom djecom.
Mjehurići.
„Daljnja osnova bit će određena
detaljnije za vrijeme saslušanja…”
Kad sam čula za zakon „Ne uzmiči”, pomislila sam da savršeno paše situaciji.
Uhićena je zbog samoobrane.
Osoba može koristiti fizičku silu… u obrani…
Proučila sam ga, i na internetu i u knjizi.
Mislila sam da će je taj zakon izvući iz ovoga.
Opa.
Dobra vijest.
Da.
Na temelju zakona „Ne uzmiči”
tražit ćemo da odbace optužbe.
Imala je to pravo. Bila je u svom domu.
Ovo je klasični primjer tog zakona.
Brittany je zatražila saslušanje prije suđenja.
Ne može platiti pravne troškove,
pa joj je sud dodijelio branitelja Rona Smitha.
Brittany je imala uvjerljivu priču i zakon na svojoj strani.
Nije sudjelovala u nezakonitoj aktivnosti. Nije prva napala.
Samo je bila kod kuće dok je Todd gušio njezina brata.
Rabio je smrtonosnu silu.
U tome je bila opravdana.
Mislim da smo imali snažnu obranu „Ne uzmiči.”
Tužitelj i Toddova obitelj htjeli su da pristanem na nagodbu od 25 godina.
Rekla sam da neću nikakvu nagodbu.
Jer sam nedužna i otići ću u zatvor nedužna
prije nego što priznam laž.
Brittany je bila uvjerena da neće priznati krivnju
i da ćemo uspjeti na saslušanju.
Rado surađujem s Ronom Smithom kao privatna istražiteljica.
Ja sam bivša policajka.
Napustila sam policiju prije nekoliko godina
jer sam smatrala i da slučajevi na strani obrane trebaju pomoć.
Neki žive u siromašnim područjima.
Nemaju istražitelja na svojoj strani, pa tako pružam tu pomoć.
Obično na jugu, u slučajevima „Ne uzmiči”,
riječ je o muškarcima koji brane svoj život, slobodu i posjed,
sve ono o čemu oduvijek slušamo.
Muškarce za to hvale.
Ali ako to učini žena ili pripadnik manjine,
na to se gleda drukčije.
Na jugu ljudi često ne vjeruju
da postoji problem seksualnog zlostavljanja i obiteljskog nasilja.
Zašto je u redu da žena zadobiva ozljede
i to podnosi prije nego što se nešto učini?
Ja sam na strani autsajdera.
Uvijek sam bila na strani autsajdera.
Imamo datum za saslušanje.
Četrnaestog siječnja 2020.
I uzbuđeni smo.
Molimo se da se ovo završi. Da će ova noćna mora završiti.
JA SAM SNAŽNA, KAO I TI VOLIM TE, MAMA
Nadam se da će ovo proći
jer to ne bi trebao biti samo zakon za muškarce.
Točka.
SASLUŠANJE O OBRANI „NE UZMIČI” ČETRNAESTOG SIJEČNJA 2020.
SUDNICA BROJ 1
Kad je Brittany svjedočila, u sobi je bilo kao u grobu.
Bilo je tako tiho.
ALABAMA PROTIV BRITTANY SMITH
„Brittany.” „Da, gospodine?”
„Todd je isprva došao s dopuštenjem?”
„Da, gospodine.”
„Kad vas je napadao u kući, još je imao dopuštenje da bude ondje?”
„Ne, gospodine.”
„Je li ga imao kad je napao vašeg brata?”
„Ne, gospodine.”
„Bojali ste se da će vam nauditi?”
„Zaista mi je naudio.”
Medicinska sestra za seksualne napade
svjedočila je da je našla 33 ozljede na Brittany.
Iskaz sestre bio je vrlo uvjerljiv.
Gđa Jeanine Suermann svjedočila je:
„Na lijevoj strani brade bile su dvije ogrebotine
koje su odgovarale tragu ugriza.
Bilo je rana na prsima, grudima, nogama, rukama, stopalima.”
I onda: „Imala je nagnječenje koja odgovara otisku ruke.”
I onda: „Imala je nagnječenja na zatiljku.
Rekla bih da moji nalazi odgovaraju davljenju.”
Plakala sam kao beba.
Jer je na tom papiru bila moja malena.
Sestra je također izjavila da nije mogla sa sigurnošću reći
da je napad bio seksualan.
Ali sestra je bila jasna,
u takvim se slučajevima
često ne može sa sigurnošću reći da je došlo do silovanja.
Njezinu priču potkrepljuju ozljede.
Ne znam što da radim.
-Skoro me ugušio. -Da.
Dvaput me skoro silovao u mom krevetu.
Dakle, silovao vas je?
Nije me silovao. Pokušavao je.
U pozivu hitnoj pomoći Brittany je rekla da nije silovana.
Tužitelj Jason Pierce pitao je Brittany:
„Zašto ste lagali da niste silovani?”
Brittany: „Ne znam.”
Brittanyni su odvjetnici rekli da je Brittany dijagnosticiran PTSP
i da je razlog tome što je u tom trenutku rekla
da nije silovana mogla biti trauma.
Želite li zaista strancu reći:
„Da, upravo su me seksualno napastovali i silovali”?
Mnoge žrtve silovanja to ne otkriju odmah.
Katkad im trebaju godine.
Tužitelj Jason Pierce kaže: „Čini se da imate selektivno pamćenje.”
Poanta tužiteljstva bila je posijati sumnju u njezinu priču.
Očito, ispitivali su je o vrlo teškim iskustvima,
ali rekla bih da je bila odmjerena.
Tužitelj je pitao Brittany:
„Te večeri niste vidjeli nikakvo oružje kod njega?”
Brittany: „Njegove ruke.”
G. Pierce kaže: „Dobro. A to bi bilo…”
Brittany ga prekida: "I njegov penis.
I njegova usta.
Vidjela sam nekoliko oružja.”
TOKSIKOLOŠKI NALAZ
Todd Smith imao je visoku razinu metamfetamina u tijelu.
Izuzetno visoku.
Toksikologinja je rekla da bi 200 bila uobičajena količina
koju biste vidjeli u slučaju vožnje pod utjecajem metamfetamina.
METAMFETAMIN
Zamislite snimku gdje policija pokušava nekoga svladati,
rabe šoker i udaraju ga palicama, a tip se i dalje bori kao Superman.
Prema njoj sličnu bi reakciju
mogla uzrokovati ta razina metamfetamina u tijelu.
TODDOV BRATIĆ
Pitao sam kako se osjeća na tome. „Kao Superman.”
Ja i Todd bili smo jako bliski. Kao braća.
Sjećam se da smo vozili četverokotače i motore po planini.
Ondje je mali potok.
Ondje bismo uvijek pili vodu s izvora.
Ako niste bili stalno s Toddom, niste ga mogli razumjeti.
Todd je bio posve drukčiji kad nije bio na drogama.
Ovo je kopija dosjea Todda Smitha.
Navedeno je na desetke uhićenja.
Neke su optužbe za obiteljsko nasilje.
Još jedan napad.
Nanošenje teških ozljeda.
Toddova bivša žena zna što sam doživjela.
Ima sreće što je živa i vrlo je hrabra.
Todd me tijekom godina mnogo puta zatočio i pretukao.
INTERVJU S BIVŠOM SUPRUGOM TODDA SMITHA
Zadnji put, koji me jako podsjetio na Brittany,
zalijepio mi je usta trakom i zavezao me za stolac.
Danima me držao u zatočeništvu. Tukao me, silovao, sodomizirao.
Sve što je priuštio Brittany pa i više.
Tijekom saslušanja o „Ne uzmiči”
tužitelj Jason Pierce više je puta u pitanje dovodio
Brittanynu vjerodostojnost.
Na noć napada
Brittany je prvo zvala samo mamu.
Nije zvala policiju.
Todd je rekao: „Ako nazoveš policiju, ubit ću te.”
Ali morala sam nekako pozvati pomoć.
Pa sam rekla: „Idemo popušiti cigaretu.”
Znala sam da nemam cigareta.
Morala bih nekoga zvati jer tad nisam imala auto.
Te večeri, kad me nazvala, prebacio je razgovor na zvučnik.
Mogao je čuti što govori.
Jer nije htio da nekome kaže što se dogodilo.
Također, Paige Painder svjedočila je da je bila na poslu
one noći kad je Brittany došla u trgovinu
i rekla joj da su je napali.
Brittany je rekla: „Daj mi papir i kemijsku.”
Počela je zapisivati imena i brojeve telefona.
SLIKA DOKAZA
Rekla je: „Ako mi se nešto dogodi, to je učinio Todd Smith.”
Rekla je: „Nazovi moju mamu i reci joj da dođe po mene.”
„Možete li to objasniti?
Mislili ste da će vaša majka bolje izaći na kraj s nasilnim Toddom
nego policajac?”
Stvarno sam htjela svoju mamu.
Jer mislim da je u okrugu Jackson
policija uvijek na strani muškarca,
ali znam da bi ga moja majka izvukla iz kuće.
Vidjela sam kako se policajci iz okruga Jackson javljaju
na pozive o obiteljskom nasilju i govore ljudima:
„Oboje ćete u zatvor. Ne samo jedno od vas.”
BRITTANYNA SUSJEDA
Umjesto da pokušaju otkriti što se dogodilo.
Ovdje žene obično izvuku kraći kraj.
Moja mama i njezin bivši muž stalno su se svađali.
Tukli su se.
I moja bi mama svaki put završila u zatvoru.
Uopće nisam šokirana što je Brittany htjela da joj zovem mamu.
NE UZMIČI
Tijekom suđenja mnogo je žena marširalo za Brittany.
Tog je dana ispričano mnogo priča.
Žene su sve više spremne govoriti o onome što im se dogodilo
i kako ih je pravosudni sustav iznevjerio.
Ali sad su spremne ustati i boriti se.
Spremne su za promjenu.
Silovali su me, znam opasnosti i ožiljke…
I ja sam silovana. Divim se toj dami…
Mnogo mi se žena javlja i dijeli svoje priče.
Pripadnice manjina,
različitih rasa, seksualnosti i religija.
Kao žrtvu seksualnog nasilja ljuti me…
Sve mi one govore da su i one zlostavljane.
Da su otišle policiji, ali policija nije nikoga uhitila.
A neke su od njih u zatvoru jer su se branile.
Mnoge su bile iz Alabame,
ali bilo ih je iz Sjeverne Karoline, iz New Yorka, Novog Meksika,
sa svih strana.
NAŠ JE SUSTAV POGREŠAN
Čini mi se da zakon „Ne uzmiči” vrijedi samo za bijele muškarce.
Nije za manjine. Nije za žene. Za bijele je muškarce.
A to nije pošteno.
ŽENA GUBI ŽALBU ZBOG NAVODA O OBRANI
Motivirale su me.
Ovdje smo malene. Smatraju nas takvima.
Ali kad se hrpa malenih okupi,
ŽRTVA SILOVANJA U ZATVORU
pogotovo ljutitih žena,
postanu velike.
NISMO LJUTE, SAMO NAM JE DOSTA
Mi smo netko.
MI VRIJEDIMO!
Imamo glas. Namjeravamo ga iskoristiti.
PRAVDA ZA BRITTANY
Saslušanje o obrani „Ne uzmiči” gotovo je i Brittany čeka odluku suda.
Želim da mi vrate djecu.
Želim da znaju da mama nije ubojica.
Da se mama branila i da se uvijek moraš braniti.
Molim se da sve bude u redu.
Bit će.
GRAD STEVENSON
Nekoliko tjedana nakon saslušanja
sutkinja Holt izdala je nalog kojim se odbija imunitet „Ne uzmiči”.
Sutkinja je napisala da Brittany nije dokazala
da je zakonski opravdano povukla okidač.
Je li Todd napao Brittany?
Prilično je očito da jest.
Sutkinja nije sumnjala u napad.
Ali Brittany Smith nije tad ustrijelila Todda.
Je li opravdano vjerovala
da će Todd ubiti ili ozbiljno ozlijediti njezina brata?
U tome je problem
i sutkinja je to smatrala važnim kad je odbila naš zahtjev.
„Nakon razmatranja svih dokaza
sud utvrđuje da je optuženica pružila nedosljedne iskaze
o događajima u vezi s Toddovom smrti.”
Primjerice, Brittanyina prva laž
da joj njezin brat povukao okidač
poslije joj je naškodila.
U očima sutkinje to je nagrizlo njezinu vjerodostojnost.
Bilo je prilično jasno
da sutkinja nije povjerovala u njezin iskaz.
Bit će u redu.
Sutkinja Jenifer Holt i okružni tužitelj Jason Pierce
odbili su dati izjave za ovaj film.
Nakon što je izgubila na saslušanju,
Brittany prijeti suđenje i mogućnost doživotne kazne.
U većini reakcija koje sam dobila od čitatelja
i dalje su je smatrali nedužnom.
Usprkos mišljenju sutkinje.
Strašno je to što je Todd ubijen,
ali vjerujem da se branila.
Možda mislite da je čudno što to govorim kao Toddov bratić,
ali ne želim da ide u zatvor. Stvarno.
Kažu da je u redu da se žene brane,
ali kad to učine, društvo će im zagorčati život.
Ne mora se mijenjati sam zakon,
nego naša percepcija toga kako se žene moraju ponašati.
Mišljenje da ne smiju biti agresivne, čak i protiv napadača ili silovatelja.
Tako na to gledamo.
U slučajevima koji uključuju manjine ili žene,
pogledajmo zašto te osobe ne dobivaju isti tretman.
To je društveni problem. Problem stereotipa.
Odvjetnici su mi pokazali zadnju ponudu i pitala sam ih što bi oni učinili.
Rekli su da bi prihvatili.
Jer se ne mogu izvući bez kazne zatvora.
ŽENA IZ ALABAMA PRIZNAJE KRIVNJU ZA UBOJSTVO NAVODNOG SILOVATELJA
Učinila sam to za svoju djecu.
Osjećat će se bolje jer je gotovo.
Znate? To je dobra odluka.
Mama i brat su dobro. Svi su dobro.
Moja su djeca dobro. Ja ću biti dobro.
Pokušavam ostati psihički sabrana.
POSTUPAK PRIZNALA KRIVNJU
Rekla je da se osjećala kao da nema izbora
jer, da je otišla na suđenje, sudila bi joj ista ona sutkinja
koja je dovela u pitanje njezinu vjerodostojnost.
Ona mi je opisala
nagodbu koju je prihvatila kao manje od dva zla.
Priznat će joj se vrijeme koje je već odslužila u zatvoru
čekajući suđenje.
Bila je to kazna od šest mjeseci za ubojstvo.
I onda bi sljedećih 18 mjeseci provela u kućnom pritvoru.
Hoćeš li sve riskirati?
Zaigrati ruski rulet
i dati neznancima da odlučuju o tvojoj sudbini?
Shvaćam zašto je prihvatila nagodbu.
Ne znam. Ne mogu joj to zamjeriti.
Samo je tužno.
Uvijek će joj u dosjeu pisati da je bila osuđena za ubojstvo.
To će je uvijek pratiti.
Nema smisla što su mi ponudili
šest mjeseci za ubojstvo i puno više vremena za ubojstvo iz nehata.
Ne razumijem kako za ubojstvo dobivaš manje nego za ubojstvo iz nehata.
To mi nema smisla.
Sudski sustav htio je da preuzmem krivnju za ubojstvo,
samo da kažem da sam kriva.
Zaista sam bila odlučila da neću preuzeti krivnju za ubojstvo.
Mislim da sam puno ljudi iznevjerila.
I samu sam sebe iznevjerila,
ali s time sam se borila svaki dan.
Istraživanja pokazuju da većina žena koje ubiju svoje nasilnike
radije pristanu na nagodbu nego na suđenje.
Bok, dušo.
Što radiš?
-Jako si lijepa! -Nisam.
Kako je ondje?
Bilo je zabavno na Halloween.
Maskirale smo se i… Pričekaj.
-Lynn. -Što?
Lynn je bila crnooki grašak.
Obojila je oko u crno i stavila slovo „G” na majicu.
Lauren je bila serijska žitarica.
Imala je kutiju žitarica oko vrata na kojoj je pisalo „serijska“.
Ja sam bila Kip slobode.
U zatvoru, daleko od djece, na Halloween…
Bio je to najbolji Halloween koji sam mogla imati.
Morat ću dobiti kaznu za pijanu vožnju ili pijanstvo u javnosti
da te vidim i zagrlim.
Vrijeme ističe, dušo.
Deset sekundi.
-Volim te. -Volim te.
Dobro.
Božićne me lampice rastužuju.
Vidiš kako svi ostali
razgovaraju o tome što će djeci kupiti za Božić,
a mene brine
hoće li uopće dobiti večeru za Božić ili Dan zahvalnosti?
Brittany nije zaslužila to što je dobila.
On ju je silovao, pretukao i umalo ubio.
A sad ju je sustav silovao i pretukao.
Ako mislite da je Todd bio žrtva, smatrate li Brittanynu kaznu pravednom?
A ako mislite da žrtva nije bio Todd nego ona,
opet ne mislim da vjerujete da je dobila pravdu.
Bez obzira na čijoj ste strani bili,
ne znam hoćete li u ovoj priči naći pravdu.
Najopsežnija studija o zakonu „Ne uzmiči” otkriva
da žene dvostruko češće osuđuju nego muškarce
kad navode samoobranu kod kuće.
Tisuće je žena u SAD-u zatvoreno
zbog ubojstva svojih silovatelja ili zlostavljača.
U slučaju seksualnog ili obiteljskog nasilja,
posjetite www.wannatalkaboutit.com.
Prijevod titlova: Dunja Medaković